26/08/2011 | Administración LocalMunicipal
Ribeira
Convocatoria axudas inserción-sociofamiliar

Esta convocatoria ten por obxecto establecer os criterios e o procedemento para a concesión de axudas á escolarización por parte do Concello de Riveira durante o curso escolar 2011/2012, de acordo cos principios de obxectividade, concorrencia competitiva e publicidade.1.1.- Obxectivos estratéxicos, ou de primeiro nivel. A concellaría de Igualdade, Acción Social, Maiores e Dependencia, a través da presente convocatoria, proponse a consecución dos seguintes obxectivos estratéxicos: a) A integración dos rapaces e rapazas -empradroados no Concello de Riveira- susceptibles de atoparse en situacións de exclusión social.1.2.- Obxectivos instrumentais, ou de segundo nivel. Para a consecución dos obxectivos estratéxicos, establécense as seguintes liñas de actuación, ou obxectivos secundarios: a) Desenvolver -desde os Servizos Sociais Municipais- accións específicas orientadas ao ámbito familar dos nenos e nenas que presenten risco de exclusión. b) Conciliar a vida laboral e familiar dos pais ou titores dos nenos e nenas beneficiarios. c) Que os rapaces e rapazas obxecto da convocatoria conten ao comezo do curso escolar co material didáctico que precisen. d) Promover a participación destes rapaces en actividades socieducativas complementarias de carácter extraescolar, con fin de propiciar a convivencia co resto da poboación escolar. As achegas reguladas nestas bases teñen como finalidade o cofinanciamento das seguintes adquisicións e servizos:  Libros de texto (só para educación infantil).  Materiais didácticos.  Asistencia a comedores escolares.  Asistencia a actividades extraescolares organizadas polos centros educativos ou polas ANPAS.  Asistencia a actividades municipais orientadas á poboación escolar. Poderán optar a estas subvencións as persoas que reúnan as seguintes condicións: ▪ Que a unidade familiar á que pertenza o neno ou nena participe nalgún programa de intervención desenvolto polo Área de Servizos sociais do Concello de Riveira. ▪ Adicionalmente, os rapaces e rapazas beneficiarios das axudas deberán cursar estudios de educación infantil, primaria ou secundaria, nalgún centro educativo do Concello no curso escolar 2011/2012: Non poderán optar a estas subvencións as persoas e entidades ás que se refiren os artigos 13.2 e 13.3 da Lei 38/2003 de 17 de novembro, Xeral de Subvencións. Os solicitantes non poderán ter pendente a xustificación ningunha axuda anterior do Concello, a non ser que lles fora concedida unha prórroga.4.1.- Orzamento global da convocatoria. O Concello de Riveira dispón das seguintes contías orzamentarias para destinar a esta convocatoria: A consignación do exercicio 2011 e unha previsión, estando supeditada á existencia de crédito adecuado e suficiente no orzamento municipal do correspondente exercicio, nos termos indicados na disposición adicional terceira.4.2.- Orzamento por liñas de subvención. O orzamento global da convocatoria distribúese nas seguintes “liñas de subvención”: 5.1.- Lugar de presentación. As solicitudes deberán presentaranse no rexistro xeral do Concello de Riveira, ou en calquera outros rexistros públicos aos que se refire o artigo 38.4 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común.5.2.- Prazo de presentación. O prazo para presentar as solicitudes é de quince días, contado desde o día seguinte á publicación desta convocatoria no Boletín Oficial da Provincia. Non obstante o anterior, ao longo do exercicio orzamentario poderán presentarse solicitudes que, por circunstancias novas ou por causas imprevisibeis e excepcionais, non puidesen terse achegado no prazo sinalado no apartado anterior. Esta circunstancia deberá motivarse adecuadamente. O importe total das concesións por cada aplicación orzamentaria non poderá superar nestes casos o 10% do importe total da súa consignación. Estas peticións tramitaranse dacordo coas presentes bases, agás no cumprimento do prazo de presentación da solicitude.5.3.- Documentación integrante das solicitudes. As solicitudes deberán achegar a seguinte documentación, de acordo cos modelos que figuran como anexo ás presentes bases: Estes anexos poderán obterse igualmente no Rexistro Xeral do Concello, nas dependencias do Área de Servizos Sociais, así coma na páxina web do Concello (www.riveira.es). Xunto cos anteriores anexos, os solicitantes deberán achegar igualmente a seguinte documentación: ▪ Fotocopia compulsada do DNI, do número de identificación de estranxeiros (NIE) ou do pasaporte. ▪ Fotocopia compulsada do Libro de Familia. ▪ Fotocopia compulsada do último recibo do pago do alugueiro da vivenda ou da súa amortización. ▪ Certificación de convivencia ou informe de convivencia. ▪ Declaración da participación no programa de intervención familiar. ▪ No caso de separación ou divorcio, copia compulsada da sentenza de separación e do convenio regulador así como xustificante das aportacións do ex -cónxuxe ou, no seu defecto, denuncia por incumprimento de sentenza. ▪ Ingresos referidos a todos os membros da unidade familiar, que se xustificarán, no seu caso, mediante a seguinte documentación: – Fotocopia compulsada da declaración da renda correspondente ao último exercicio, ou certificación de rendas (Expedida pola Axencia Estatal da Administración Tributaria). Copias das nóminas do período comprendido entre xaneiro e xullo do presente ano. – Xustificante de pensión de xubilación, viuvez, orfandade ou incapacidade se é o caso. – Os perceptores da RISGA deberán aportar certificación da contía mensual percibida. – Extracto bancario dos últimos doce meses. – No caso de percibir axudas públicas por calquera concepto, certificado ou xustificante ao respecto. O defecto, erro ou ausencia na presentación da documentación á que se refire esta base deberá ser corrixido no prazo de dez días dende a recepción do requirimento. De non facelo, arquivarase a solicitude sen máis trámite. A concesión das subvencións realizarase en réxime de concorrencia competitiva, mediante comparación das solicitudes presentadas a fin de establecer unha prelación entre as mesmas, de acordo cos criterios de valoración sinalados nestas bases.6.1 Instrución do procedemento: A instrución do procedemento corresponderá á Concellaría de Igualdade, Acción Social, Maiores e Depedencia. No seo da mesma constituirase unha comisión avaliadora, composta polos seguintes membros:  Presidente: A Concelleira titular do área, ou persoa en quen delegue.  Vocais: - Dous traballadores ou traballadoras do Área de Servizos Sociais, designados pola Concelleira Delegada. Na comisión actuará como secretario/a, sen voto, un funcionario/a do Concello. A comisión avaliadora estudará e valorará as solicitudes presentadas, formulando proposta de concesión, de acordo en todo caso cos seguintes criterios: A cada liña de subvención -das sinaladas na base 4.2- accederán os solicitantes que tiveran acadado unha maior puntuación. As contías das axudas a conceder serán as seguintes: A. Comedor escolar, actividades extraescolares e actividades municipais. B. Libros de texto para Educación Infantil e materiais didácticos para os seguintes niveis de ensino.6.2 Resolución do procedemento. O órgano competente para resolver o procedemento será a Xunta de Goberno Local, por delegación da alcaldía efectuada en virtude do decreto de 9.09.09. A resolución de concesión ditarse no prazo máximo de tres meses desde o remate do prazo de presentación de solicitudes. A notificación do acordo deberá efectuarse no prazo sinalado no artigo 58 da Lei 30/92, 26 de novembro, de réxime xurídico das administracións públicas e do procedemento administrativo común. A falta de resolución expresa en prazo implicará a desestimación da solicitude. A resolución (expresa ou presunta) do procedemento pon fin á vía administrativa. Contra ela poderá interpoñerse recurso de reposición, ou ben directamente recurso contencioso administrativo, nas condicións previstas na normativa reguladora dos mesmos. De acordo co disposto no artigo 18.3 d) da Lei 38/03, de 17 de novembro, Xeral de Subvencións, non se procederá á publicación das achegas concedidas ao abeiro desta convocatoria. O Concello de Riveira abonará directamente aos prestadores dos servizos o importe das axudas concedidas aos beneficiarios. Polo tanto, de acordo co previsto no artigo 30.7 da Lei 38/03, Xeral de Subvencións, e á vista do carácter desta convocatoria, non será preciso que estes aporten documentación xustificativa algunha para acreditar á realización do gasto, sen perxuízo das comprobacións que poida efectuar o Concello para verificar o mantemento das condicións que motivaran a concesión da axuda. As subvencións serán reintegradas nos supostos previstos no artigo 37 da Lei 38/2003 de 17 de novembro. As achegas concedidas ao abeiro desta convocatoria non son compatibles con outras que puideran obter os beneficiarios doutras administracións públicas ou persoas de carácter privado. Os beneficiarios de subvencións quedarán sometidos ás responsabilidades e réxime sancionador disposto na normativa estatal e autonómica reguladora das subvencións públicase, se é o caso, ao disposto no Código Penal (Lei Orgánica 10/85). Para o non previsto nesta convocatoria serán de aplicación: a) As normas incluídas nas Bases de execución do presuposto xeral do Concello de Riveira para o exercicio de 2011, na Lei 38/2003, xeral de subvencións e no seu Regulamento, e na Lei 9/2007 de subvencións de Galicia, asó coma no seu regulamento. b) A Ordenanza Reguladora das Medidas de apoio á inserción socio familiar para persoas que participen no programa de intervención familiar. Os beneficiarios de subvencións concedidas polo Concello quedarán obrigadas a someterse a todas as actuacións que este poida acordar para comprobar que os fins ós que se dedica a subvención se corresponden cos fins para os que se solicitara e concedera a axuda, e para comprobar se cumpren todas as condicións esixidas para a concesión da subvención ou axuda.1.- En relación ao indicado na base 4.1 respecto das consignacións para o ano 2012, a aprobación da presente convocatoria queda sometida á condición suspensiva da entrada en vigor do Presuposto do Concello para o exercicio 2012, no que se conteñan créditos adecuados e suficientes para atender ás solicitudes que ó amparo daquela se presenten.2.- Consonte co anterior, non se poderá realizar acto ningún que supoña directa ou indirectamente compromiso de trascendencia orzamentaria en tanto non se cumpra a condición suspensiva citada no apartado anterior.3.- En ningún caso a presente convocatoria xerará dereito ningún a favor dos solicitantes mentres tanto non se dean as condicións orzamentarias, procedimentais e xurídicas de aplicación. Tendo coñecemento da convocatoria de axudas á inserción socio-familar promovida polo Concello de Riveira para o curso escolar 2011/2012, e reunindo os requisitos sinalados nas bases reguladoras da mesma, tal e como acredita a documentación que se xunta á presente solcitude, segundo esixe a base 5.2, Acollerme ás seguintes liñas de subvención, das articuladas pola convocatoria: Os nenos/nenas para os que se solicita a axuda son os seguintes: Riveira, _______ de __________________de 2011 Asdo. O solicitante. D./Dona ______________________________________________________________, con N. I. F. _________________________, tendo formulado solicitude para acollerme á convocatoria de axudas á inserción socio-familar promovida polo Concello de Riveira para o curso escolar 2011/2012, e con coñecemento das responsabilidades nas que puidera incorrer por falsidade, DECLARO: 1. Que participo nos programas municipais de intervención familiar do Concello de Riveira.2. Que coñezo e acepto as bases da convocatoria de axudas á escolarización promovida polo Concello de Riveira correspondente ao curso escolar 2011/2012, e que non estou incurso en causa de incompatibilidade ou incapacidade algunha para contratar e percibir subvencións da administración pública.3. Que me someto ás actuacións de comprobación e a aportar a documentación que o Concello de Riveira poida acordar para verificar o cumprimento das condicións declaradas para acceder a estas achegas, así como o cumplimento da finalidade das mesas.4. Que estou ao corrente das súas obrigas tributarias (ca AEAT, ca Xunta de Galicia, e co Concello de Riveira), así como ca Seguridade Social. Riveira, _______ de __________________de 2011 Asdo. O solicitante. Riveira, 8 de agosto de 2011. O Alcalde Manuel Ruiz Rivas.